Kitab Suci Bocah nyuguhaké Elisa, Wong Ajaib
Ditulis déning: Edward Hughes Digambari déning: Lazarus, Alastair Paterson Dibesut déning: Ruth Klassen Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Ora ono cukup sapi sing kanggo narik bajak. Butuh siji maneh. Nanging kuwi ora ngalangi wong tani enom sing jenenge Elisa! Dhèwèké gabung karo sapine, nggarap panggonan sing kosong. Dhèwèké kudu dadi wong sing kuwat lan pinter kerja keras.
Nalika Elisa lagi ngluku, Nabi Elia rawuh lan nimbali dhèwèké. Nom-noman mau ninggal kebone dadi abdine Gusti Allah. Ing sawijining dina, Gusti Allah nggawa Elia menyang swarga nganggo prahara. Saiki Elisa dadi nabine Gusti Allah kanggo Israèl.
Sanadyan Elisa sedhih merga Elia wis ora ana, dhèwèké ndonga marang Gusti Allah supaya diparingi kekuwatan kaya Elia. Elisa ngangkat jubahe Elia, lan nggebug banyu kali sing mili kaya sing ditindakke Elia. Banyu kebagi! Saiki Elisa ngerti Gusti Allah nunggil karo dhèwèké.
Nalika Elisa tindak menyang ing kutha kang aran Betel, ana bocah-bocah kang padha moyoki lan nguwuh-uwuh: "Heh gundul, munggaha!" bocah-bocah kuwi ora perduli nek Elisa kuwi abdine Gusti Allah. Ana kedadeyan sing ngageti. Ana loro bruwang wadon metu saka alas lan nyerang bocah patang puluh loro kuwi.
Ing sawijining dina Elisa ketemu karo randha sing duwe utang, nanging ora bisa nglunasi. Supaya dhuwite entuk, wong sing nagih utang mau bakal njupuk putrane loro dadi bature. "Lungaa, nyilih wadhah marang tangga- tanggamu kabeh.......... wadhah kosong," kandhane Elisa. Gusti Allah arep nindakke mukjijat kanggo wong wadon mau.
Randha mau mung duwe lenga sak botol cilik ing omah. Nanging saka botol cilik iku dhèwèké ngisike lenga neng kabeh wadhah kasebut! Yen umpamane randha kuwi duwe ember gedhe ing dina iku, apa sampeyan ngira Gusti Allah bakal ngebaki uga? Randha mau banjur ngedol lengane lan nylametake anak-anake.
Ana wong wadon liyane lan bojone yasa kamar khusus ing omahe, supaya Elisa bisa manggon ing kono nalika dhèwèké liwat. Ing kamar ana amben, meja, kursi, lan lampu. Kamar kuwi dicawiske kanggo Elisa.
Elisa mikir kepiye carane bisa mbales kabecikan keluarga iki. Nalika dhèwèké ngerti yen keluarga iki ora duwe anak, dhèwèké ngomong bab sing meh ora bisa dipercaya. "Taun ngarep, sampeyan bakal duwe anak lanang." Tenan, setaun sabanjure, bayi lanange lair.
Sawetara taun bocah lanang kuwi neng sawah karo bapake. "Sirahku, sirahku," bocah kuwi nangis. Bareng digawa menyang ibune, tumuli lungguh ing pangkone ibune nganti wayah tengange, nanging sawuse iku nuli tinggal donya. Ibune nyelehke bocah mau ing paturon ing kamare Elisa. Sapa sing bisa mbantu dhèwèké?
Apa sampeyan ngomong Elisa? Bener! Ibune numpak kuldi lan cepet-cepet nemoni Elisa. Elisa teka ing omahe, munggah ing ndhuwur dhéwékan lan ndedonga marang PANGÉRAN YEHUWAH. Gusti Allah nguripke maneh bocah mau. Elisa nimbali ibune lan ngandika: "Anakmu gawanen." Wah bungah banget!
Ing cedhake tanah Siria ana komandhan tentara sing jenenge Naaman. Dhèwèké kendel lan kuwat, nanging dhèwèké nandhang penyakit kulit sing nggegirisi sing diarani kusta.
Bojone Naaman duwe batur wadon sing dicekel saka Israèl. Bocah wadon iku matur, "Menawi bendara kula manggihi nabi ingkang wonten ing Israèl! Temtu nabi punika damel birating gerahipun."
Naaman banjur budhal nemoni nabi mau. Dhèwèké njupuk slaka, emas lan sandhangan sing apik banget minangka hadiah.
Abdine Elisa banjur metu lan ngandika: "Lungaa lan adusa ping pitu ing bengawan Yarden, lan kowé bakal mari." Naaman nesu banget. Apa dhèwèké ora bisa adus ing kali sing resik lan seger ing tanahe dhèwè, yaiku Siria? Kanthi nesu, dhèwèké mbalik mulih.
Begjane Naaman, para abdine maringi pitutur dhèwèké supaya manut dhawuhe Elisa. Banjur Naaman mudhun lan nyemplung ing bengawan Yarden ping pitu. Lan Naaman sing lara kusta wis mari! Banjur Naaman nyembah marang Gusti Allah sing sejati, Gusti Allahe Elisa, PANGÉRAN YEHUWAH sing nambani dhèwèké sing lara kusta.
Gusti Allah isih nggunakke abdine Elisa senajan wis seda. Ing sawijining dina, ana wong sing dikubur ing guwa panggonane Elisa biyen. Nalika mayite wong mau kena balunge nabi, wong mau urip maneh banjur ngadeg. Pancen, Gusti Allah nuduhake kekuwatane sing agung liwat abdine sing setya, yaiku Elisa.
Elisa, Wong Ajaib Crita saka Pangandikané Gusti, Kitab Suci bisa digolèki ing 2 Para Raja 2-13 "'Kawedharipun pangandika Paduka punika madhangi'." Jabur 119:130